ખંભાળીયા તા. ૧૬ઃ ખંભાળીયા પાલિકાના સદસ્ય કિરીટભાઈ આર. ખેતિયાએ દેવભૂમિ જિલ્લાના રાજ્યના પ્રભારી મંત્રી વાસણભાઈ આહિરને ખંભાળીયામાં વૈષ્ણવોના તીર્થસમા મહાપ્રભુજીની બેઠક પાસે ગંદા પાણીનો નિકાલ કરવા માટે રજૂઆત કરી છે. આ રજૂઆતમાં જણાવાયું છે કે, આ મહાપ્રભુજીના બેઠકની જગ્યામાં વૈષ્ણવો દરરોજ સવાર, સાંજ દર્શનાર્થે આવતા હોય છે. આ જગ્યા પર ભારે ગંદકી છે તથા અવાર-નવાર પાલિકાને રજૂઆત કરવા છતાં હજુ કંઈ કાર્યવાહી થઈ નથી.